தங்கை திருமணத்துக்காக முரளி வைத்திருந்த இந்தப் பணத்தையும் மணிவண்ணன் எடுத்துச் சென்றுவிடுகிறார். இதனால் திருமணம் நின்றுவிடுகிறது. நண்பனின் சோகத்தைப் பார்த்த வடிவேலு, வரதட்சணையே இல்லாமல் ராஜேஸ்வரியை திருமணம் செய்து கொள்ள முன்வருகிறார். முரளியும் மகிழ்ச்சியுடன் வடிவேலுவை அழைத்துக்கொண்டு இந்த சந்தோஷமான விஷயத்தை தன் தங்கையிடம் சொல்ல வருகிறார். ஆனால் அண்ணனுக்கு இதற்கு மேலும் பாரமாக இருக்கக்கூடாது என்ற எண்ணத்தில், புதிதாக செய்யப்பட்ட பானைகளை சுட வைக்கும் சூளையில் படுத்துக் கொண்டு தற்கொலை செய்து கொள்கிறார் ராஜேஸ்வரி. இறுதியில் முரளி, மீனாவின் மீதான காதலைத் துறந்து, தன் தங்கையைப் போன்ற மாற்றுத்திறனாளி பெண்ணைத் திருமணம் செய்து கொள்கிறார்.